મેરાન્યૂઝ નેટવર્ક, ગાંધીનગર: આમરણાંત ઉપવાસ આંદોલનના આજે ૧૯માં દિવસે હાર્દિકે પટેલે આજે બપોરે સવા ત્રણ વાગે લીંબુ પાણી, નાળીયેર પાણી તેમજ સાદું પાણી પીને પારણાં કરતા સમગ્ર કેમ્પસ જય સરદાર, જય પાટીદારના જયઘોષથી ગુંજી ઉઠ્યુ હતું. આ સાથે હાર્દિક તુમ આગે બઢો હમ તુમ્હારે સાથ હૈ, જય જવાન જય કિસાન, ભાજપ તેરી દાદાગીરી-તાનાશાહી નહિ ચલેગી..નહિ ચલેગી...ના સુત્રોચ્ચાર કરવામાં આવ્યા હતા. પાટીદાર સંસ્થાના આગેવાનો પ્રહલાદ પટેલ, નરેશ પટેલ અને સી.કે.પટેલના હસ્તે હાર્દિક પટેલે પારણાં કર્યા હતા.